અમદાવાદ: મુખ્યમંત્રી આનંદીબહેન પટેલે વંચિતો છેવડાના સામાન્ય માનવીને કેન્દ્ર સ્થાને રાખી સર્વગ્રાહી વિકાસની રાજ્ય સરકારની પ્રતિબદ્ધતામાં વિવિધ સમાજ સેવી સંસ્થાઓ, શ્રેષ્ણીઓના સહયોગને પૂરક ગણાવ્યા છે. તેમણે પવિત્ર તીર્થસ્થાન દ્વારકામાં સૌરાષ્ટ્ર લેઉવા પટેલ સમાજના નવ નિર્મિત ભવનનો લોકાર્પણ કરતાં કહ્યું કે આવા ભવનો સમાજ સમસ્યમાં સમાનતા-બંધુતા અને સમરસકતાના પ્રતિક બને, સૌને સમાન સગવડો પ્રાપ્ત થાય તેવું આપણું દાયિત્વ રહેવું જરૂરી છે. મુખ્યમંત્રીએ સમાજ શ્રેષ્ઠીઓને મોભીએને અપીલ કરી કે, યુવા વર્ગોને યોગ્ય દિશા દર્શન આપીને તેમની શક્તિઓને રચનાત્મક માર્ગો વિકાસમાં જોડીને જ વિકાસની નવી ઊંચાઈઓ આપણે પાર કરીશું.